Cometa Halley

Le cometa Halley, designation official 1P/Halley, es un cometa periodic de periodo curte, visibile ab le Terra cata 75-76 annos. Halley es le unic cometa de periodo curte que es frequentemente visibile al oculo ab le Terra, e le unic cometa visibile que poterea apparer duo vices durante le vita de un humano. Halley appareva pro le ultime vice in le partes interior del systema solar in 1986 e apparera de nove in le medio de 2061.
Denomination
Le cometa es appellate secundo su explorator Edmund Halley.
Exploration
Il esseva depois del invention del telescopio que le astronomos comenciava studiar le cometas con plus detalio, advirtente tunc que le majoritate de illos face apparitiones periodic. Edmund Halley esseva le prime persona in notar isto e prognosticava le apparition del cometa Halley in 1758, le qual se calculava haber un periodo de 76 annos. Disfortunatemente, ille moriva ante comprobar su prediction. A differentia del planetas, le cometas deveni multo parve e con orbitas multo longe, lo que face que nos los vide per multo poco tempore e solo quando illos es proxime al Sol.
Description
Le caudas del cometas deveni de dimensiones considerabile. In le caso del cometa Halley in su apparition de 1910, su cauda veniva a metir circa de 30 millones de kilometros - le Terra ha un diametro de approximatemente 12 mil kilometros.

Halley